
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1482 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανωτάτου ορίου επιτρεπόμενων κατ’ 
έτος, ημερών μετακίνησης εκτός έδρας με δικαί¬ 
ωμα αποζημίωσης υπαλλήλων που υπηρετούν στη 

Ν.Α. Αχαΐας. 1 

Απόκτηση Ελληνικής Ιθαγένειας της ομογενούς 
ΚυίΒΥΑΚΟνΑ ΑΡΙΝΑ (ΚΟΥΛΜΠΙΑΚΩΒΑ ΑΘΗΝΑ) 
του νΐΑϋΙΜΙΒ (ΒΛΑΔΙΜΗΡΟΣ) και της ΜΑΒΙΑ (ΜΑ¬ 
ΡΙΑ). 2 

Υπέρβαση του ανώτατου ορίου των 120 ημερών κί¬ 
νησης εκτός έδρας, κατά 60 ημέρες για τους 
Οδηγούς της Νομαρχιακής Αυτοδιοίκησης Μα¬ 
γνησίας. 3 

Συγκρότηση επιτροπών διαγωνισμού έργων και επι¬ 
τροπών παραλαβής έργων αρμοδιότητας Διεύ¬ 
θυνσης Δημοσίων Έργων Περιφέρειας Θεσσα¬ 
λίας. 4 

Τροποποίηση Ιδρυτικής πράξης Σχολικής Επιτροπής 

1ου Δημ. Σχολείου Σημάντρων. 5 

Έγκριση προγράμματος κυνηγίου της Ιδιωτικής Ελεγ¬ 
χόμενης Κυνηγετικής Περιοχής, στην περιοχή 
Ασκύφου Σφακίων Ν. Χανιών για το κυνηγετικό 

έτος 2006-2007. 6 

Καθιέρωση ωρών προσέλευσης και αποχώρησης 
των υπαλλήλων των δημοσίων υπηρεσιών και 

των Ν.Π.Δ.Δ. Περιφέρειας Πελοποννήσου. 7 

Χορήγηση άδειας άσκησης επαγγέλματος Κοινω¬ 
νικού Λειτουργού στην ΓΚΟΥΓΚΟΥΣΗ ΑΓΓΕΛΙΝΑ 

του Νικολάου. 8 

Χορήγηση άδειας άσκησης Επαγγέλματος Φυσικών 
Νοσοκομείων εκτός της περιοχής των Ιοντιζου- 
σών Ακτινοβολιών στον ΠΑΠΑΖΑΦΕΙΡΟΠΟΥΛΟ 
ΔΗΜΗΤΡΙΟ του Κωνσταντίνου. 9 

Χορήγηση άδειας άσκησης Επαγγέλματος Φυσικών 
Νοσοκομείων εκτός της περιοχής των Ιοντιζου- 
σών Ακτινοβολιών στον ΚΑΝΤΕΜΙΡΗ ΙΩΑΝΝΗ του 


Κωνσταντίνου. 10 

Χορήγηση άδειας κυκλοφορίας φαρμακευτικού σκευ¬ 
άσματος ΘΙΤΑΕΟΡΒΑΜ/ ΒΑΝΒΑΧΥ, επικαλυμμένα 
με λεπτό υμένιο δισκία 10, 20 & 40 ιηρ. 11 


6 Οκτωβρίου 2006 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΗΙϋΒΑδΕΘ, Καψάκιο σκληρό ΙΟΟηπρ/ 


οερ. 12 

Χορήγηση άδειας κυκλοφορίας φαρμακευτικού ιδι¬ 
οσκευάσματος δΟΐυΡΒΙΟΚ, διάλυμα για έλεγχο 
με νύξη του δέρματος ΡοδίΙίνβ σοπίωΐ ΙΟπηρ/ιτιΙ & 

ΝορβΙινθ οοηίΓοΙ. 13 

Χορήγηση άδειας κυκλοφορίας φαρμακευτικού ιδι¬ 
οσκευάσματος ΟΕίΕυΡΕυίϋ, οφθαλμικές σταγό¬ 
νες, διάλυμα (μιας δόσης) 5 πηρ/πηΙ . 14 

Χορήγηση άδειας κυκλοφορίας φαρμακευτικού ιδι¬ 
οσκευάσματος ΕΝ/ΙΤΒΑΤ. 15 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάματος στην υπ’ αριθμ. 65507/Β1 από¬ 
φαση του Υφυπουργού Εθνικής Παιδείας και Θρη¬ 


σκευμάτων. 16 

ΑΠΟΦΑΣΕΙ Σ 

Αριθμ. 17324 (1) 


Καθορισμός ανωτάτου ορίου επιτρεπομένων κατ’ 
έτος, ημερών μετακίνησης εκτός έδρας με δικαί¬ 
ωμα αποζημίωσης υπαλλήλων που υπηρετούν στη 
Ν.Α. Αχα'ΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του ν. 2685/1999 (ΦΕΚ 35/18.2.1999) 
«Κάλυψη δαπανών μετακινούμενων υπαλλήλων εντός 
και εκτός επικράτειας κ.α.». 

3. Τις διατάξεις του άρθρου 25 παρ. 6 του ν. 2738/1999 
(ΦΕΚ 180/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις. 

4. Την υπ’ αριθμ. 5364/26.4.2006 (ΦΕΚ 655/25.5.2006) 
απόφασή μας που αφορά στον καθορισμό ανωτάτου 
ορίου των επιτρεπομένων κατ’ έτος ημερών μετακίνη¬ 
σης εκτός έδρας των υπαλλήλων που υπηρετούν στη 
Ν. Α. Αχα'ΐας. 

5. Την υπ’ αριθμ. 7419/5.6.2006 απόφασή μας περίληψη 
της οποίας δημοσιεύθηκε στο ΦΕΚ 861/10.7.2006 περί 
ορισμού εισηγήτριας Υπηρεσίας για θέματα που μετα¬ 
βιβάστηκαν στην Περιφέρεια με το ν. 2738/1999. 

6. Την υπ’ αριθμ. 15402/11.8.2006 απόφασή μας που 
αφορά στον καθορισμό ανωτάτου ορίου των επιτρεπο- 
μένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν. Α. Αχάίας και με την 
οποία συμπληρώσαμε την προηγούμενη 5364/26.4.2006 
(ΦΕΚ 655/25.5.2006) απόφασή μας. 

7. Το υπ’ αριθμ. 9367/24.8.2006 έγγραφο της Νομαρ¬ 
χιακής Αυτοδιοίκησης Αχα'ΐας με την οποία ζητά τη 
συμπλήρωση της προαναφερόμενης απόφασης, για 
μετακίνηση εκτός έδρας των υπηρετούντων σ’ αυτή 
υπαλλήλων. 

8. Το γεγονός ότι το ύψος της προκαλούμενης από 
την απόφαση αυτή δαπάνης καλύπτεται στο ποσό των 
774.000,00 ευρώ που έχει εγγράφει στον Κ.Α.Ε 0711 (Ν.Α. 
Αχάίας), αποφασίζουμε: 

Συμπληρώνουμε την υπ’ αριθμ. 15402/11.8.2006 απόφα¬ 
σή μας προσθέτοντας τα εξής: 

ΔΙΕΥΘΥΝΣΕΙΣ: Δ/ΝΣΗ ΠΡΟΓΡΑΜΜΑΤΙΣΜΟΥ 

ΚΑΤ· ΠΕ 

ΚΛΑΔΟΣ: ΠΛΗΡΟΦΟΡΙΚΗΣ 

ΑΡΙΘΜΟΣ ΥΠΑΛΛΗΛΩΝ: 2 

ΕΓΚΕΚΡΙΜΕΝΕΣ ΗΜΕΡΕΣ ΕΚΤΟΣ ΕΔΡΑΣ: 60 

ΑΠΑΙΤΟΥΜΕΝΕΣ ΗΜΕΡΕΣ ΕΚΤΟΣ ΕΔΡΑΣ: 90 

Από την έκδοση της απόφασής μας αυτής δεν προ- 
καλείται επί πλέον δαπάνη πέραν αυτής η οποία έχει 
εγγράφει στον ΚΑΕ 0711 του προϋπολογισμού της Ν.Α. 
Αχα'ΐας συνολικού ύψους 774.000,00 ευρώ, τον οποίο 
και βαρύνει. 

Κατά τα λοιπά ισχύει η αρχική υπ’ αριθμ. 5364/26.4.2004 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως’. 

Πάτρα, 14 Σεπτεμβρίου 2006 
Ο Γενικός Γραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

( 2 ) 

Απόκτηση Ελληνικής Ιθαγένειας της ομογενούς 
ΚυίΒΥΑΚΟνΑ ΑΕΙΝΑ (ΚΟΥΛΜΠΙΑΚΩΒΑ ΑΘΗΝΑ) του 
νΐΑϋΙΜΙΒ (ΒΛΑΔΙΜΗΡΟΣ) και της ΜΑΒΙΑ (ΜΑΡΙΑ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 103698/9039/18.9.2006 (ταυταριθμ.) 
απόφαση του Γ ενικού Γ ραμματέα Περιφέρειας Δυτικής 
Μακεδονίας, που εκδόθηκε σύμφωνα με τις διατάξεις 
του άρθρου 1 του ν. 2790/2000 (ΦΕΚ 24 τ. Α') (Αποκατά¬ 
σταση των παλιννοστούντων ομογενών από την τέως 
Σοβ. Ένωση και άλλες διατάξεις) και του άρθρου 76 
του ν. 2910/2001 (ΦΕΚ 91 τ. Α'), γίνεται αποδεκτή η από 
7.5.2005 αίτηση της ομογενούς ΚΙΑΒΥΑΚΟνΑ ΑΕΙΝΑ 
(ΚΟΥΛΜΠΙΑΚΩΒΑ ΑΘΗΝΑ) του νΐΑϋΙΜΙΒ (ΒΛΑΔΙΜΗΡΟΣ) 
και της ΜΑΒΙΑ (ΜΑΡΙΑ), ομογενούς από τη Ρωσία, περί 
αποκτήσεως της Ελληνικής ιθαγένειας. 

Με εντολή Γ ενικού Γ ραμματέα Περιφέρειας 

Ο Προϊστάμενος Δ/νσης 
ΧΑΡΑΛΑΜΠΟΣ ΧΑΤΖΗΣΑΒΒΑΣ 


Αριθμ. 4988/679 (3) 

Υπέρβαση του ανώτατου ορίου των 120 ημερών κίνησης 
εκτός έδρας, κατά 60 ημέρες για τους Οδηγούς της 
Νομαρχιακής Αυτοδιοίκησης Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας κ.λπ.» (Α' 107). 

2. Τις διατάξεις του ν. 2685/1999 «Κάλυψη δαπανών με¬ 
τακινούμενων υπαλλήλων εντός και εκτός Επικράτειας 
και άλλες διατάξεις» (Α' 35). 

3. Τις διατάξεις του άρθρου 25 παρ. 6 του νόμου 
2738/1999 «Συλλογικές Διαπραγματεύσεις στη Δημό¬ 
σια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις» (Α' 180). 

4. Τη διάταξη του άρθρου 1 παρ. 2 του ν. 2469/1997, 
σύμφωνα με την οποία, προκειμένου περί κανονιστι¬ 
κών πράξεων απαιτείται αναγραφή του μεγέθους των 
δαπανών (Α' 38). 

5. Την υπ’ αριθμ. 3441/451-13.7.2006 απόφασή μας με 
την οποία καθορίσαμε το ανώτατο όριο των επιτρεπο- 
μένων ημερών, κίνησης εκτός έδρας υπαλλήλων υπηρε¬ 
τούντων στις Νομαρχιακές Αυτοδιοικήσεις Περιφέρειας 
Θεσσαλίας (Β' 1191). 

6. Το γεγονός ότι οι οδηγοί καλούνται να μεταφέρουν 
με υπηρεσιακά αυτοκίνητα τους υπαλλήλους-μηχανι- 
κούς του Υπουργείου ΠΕΧΩΔΕ για τις ανάγκες ελέγχου 
και επίβλεψης μελετών και έργων και τους γεωτεχνι¬ 
κούς για την εφαρμογή προγραμμάτων και ελέγχων του 
Υπουργείου Γεωργίας, αποφασίζουμε: 

Αυξάνουμε τον αριθμό των ημερών μετακίνησης εκτός 
έδρας πέραν αυτών που εγκρίθηκαν με την υπ’ αριθμ. 
3441/451-13.7.2006 απόφασή μας, κατά 60 ημέρες των έξι 
(6) Οδηγών του Τμήματος κίνησης υπηρεσιακών αυτοκι¬ 
νήτων της Νομαρχιακής Αυτοδιοίκησης Μαγνησίας και 
των δύο (2) απασχολούμενων στο γραφείο του Νομάρχη 
και του Προϊσταμένου του Γ ραφείου κίνησης υπηρεσι¬ 
ακών αυτοκινήτων που θα μετακινηθούν εκτός έδρας 
για τους λόγους που αναφέρονται στην παράγραφο 6 
του σκεπτικού της παρούσας απόφασης. 

Από την προώθηση της απόφασης αυτής προκαλείται 
δαπάνη έξι χιλιάδων ευρώ (6.000,00 €) και θα βαρύνει 
τις πιστώσεις του οικείου Προϋπολογισμού της Νομαρ¬ 
χιακής Αυτοδιοίκησης Μαγνησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Σεπτεμβρίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 4283/Γδ (4) 

Συγκρότηση επιτροπών διαγωνισμού έργων και επιτρο¬ 
πών παραλαβής έργων αρμοδιότητας Διεύθυνσης 
ΔημοσίωνΈργων Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 1418/1984 (ΦΕΚ 23 Α'/29.2.1984) 
«Δημόσια έργα και ρυθμίσεις συναφών θεμάτων. 

2. Τις διατάξεις του ν. 3263/2004 (ΦΕΚ 197Α720.9.2004) 
«Μειοδοτικό σύστημα ανάθεσης δημοσίων έργων και 
άλλες διατάξεις». 

3. Τις διατάξεις του άρθρου 22 του π.δ. 609/1985 (ΦΕΚ 
223 Α'/31.12.1985) «Κατασκευή δημοσίων έργων». 

4. Τις διατάξεις των άρθρων 53 και 54 του π.δ. 609/1985 
σχετικά με τον ορισμό επιτροπών παραλαβών των έρ¬ 
γων. 

5. Τις διατάξεις του ν. 2503/30.5.1997 (ΦΕΚ 107 Α'/1997) 
«Διοίκηση, οργάνωση, στελέχωση της Περιφέρειας 
κ.λπ.». 

6. Τις διατάξεις του π.δ. 131/1998 (ΦΕΚ 105 Α719.5.1998) 
«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα δημοσίων έργων αρμοδιότητας 
των Περιφερειών». 

7. Την στελέχωση των Υπηρεσιών της Περιφέρειάς 
μας, και επειδή: 

1. Σύμφωνα με τις διατάξεις της παρ. 2 του άρθρου 
3 του ν. 3263/2004, για τη συγκρότηση, σύνθεση και 
λειτουργία της Επιτροπών Διαγωνισμών εφαρμόζονται 
ανάλογα οι διατάξεις του άρθρου 22 του π.δ. 609/1985 
(ΦΕΚ 45 Α71999). 

2. Σύμφωνα με τις διατάξεις της παρ. 1 του άρθρου 22 
του π.δ. 609/1985 οι Επιτροπές αποτελούνται από «α/ 
Τέσσερις τεχνικούς υπαλλήλους φορέων του Δημοσίου 

τομέα, β/.γ/.δ/.», ενώ σύμφωνα με τις διατάξεις 

της παρ. 2 του ίδιου παραπάνω άρθρου οι επιτροπές 
«συγκροτούνται από την Προϊσταμένη αρχή του φο¬ 
ρέα κατασκευής του έργου. Από τα μέλη με στοιχεία 
(α) της παρ. 1 ορίζεται και ο πρόεδρος της επιτροπής, 
με τον αναπληρωτή του. Στις επιτροπές ορίζεται και 
αριθμός αναπληρωματικών μελών της περίπτωσης (α) 
της προηγούμενης παραγράφου που αναπληρώνουν 
κατά τη σειρά που διορίζονται οποιαδήποτε από τα 
τακτικά αυτά μέλη που τυχόν λείπουν, απουσιάζουν ή 
κωλύονται». 

3. Σύμφωνα με το άρθρο 53 της παρ. 1 του π.δ. 609/1985 
για τη διενέργεια της προσωρινής παραλαβής η Προ- 
ϊσταμένη Αρχή ορίζει την επιτροπή παραλαβής, αφού 
προηγουμένως η Διευθύνουσα υπηρεσία της ανακοι¬ 
νώσει την περάτωση των εργασιών και τη σύνταξη της 
τελικής επιμέτρησης. Η επιτροπή είναι τριμελής (3), όταν 
όμως πρόκειται για σημαντικά έργα, μπορεί να ορισθούν 
μέχρι και τέσσερα (4) επιπλέον μέλη για να περιληφθούν 
σ’ αυτή τεχνικοί διαφόρων ειδικοτήτων ανάλογα με τη 
φύση του έργου. 

4. Σύμφωνα με την παρ. 1 του άρθρου 55 του π.δ. 
609/1985 «Στην οριστική παραλαβή εφαρμόζονται οι δι¬ 
ατάξεις για την προσωρινή παραλαβή των παρ. 1,3 και 
5 του άρθρου 53». 

5. Σύμφωνα με τις διατάξεις της παρ. 2 του άρθρου 
1 του ν. 2503/1997 ο Γενικός Γραμματέας προΐσταται 
όλων των υπηρεσιών της Περιφέρειας. 

6. Το τεχνικό προσωπικό της Διεύθυνσης Δημοσίων 
Έργων Περιφέρειας Θεσσαλίας η οποία είναι η Προϊ- 
σταμένη Αρχή έργων αρμοδιότητάς της δεν επαρκεί για 
την στελέχωση των επιτροπών Διαγωνισμών και των 
επιτροπών παραλαβών έργων, αποφασίζουμε: 

Επιτρέπουμε στον Προϊστάμενο της Διεύθυνσης Δη¬ 
μοσίων Έργων Περιφέρειας Θεσσαλίας όπως κατά τη 
συγκρότηση επιτροπών διαγωνισμών έργων και των 
επιτροπών παραλαβών έργων να χρησιμοποιεί τεχνι¬ 
κούς υπαλλήλους και από το προσωπικό των υπηρε¬ 
σιών ΔΕΚΕ και ΔΕΣΕ της Περιφέρειάς μας, μετά από 


συνεννόηση με τους αρμόδιους Διευθυντές των ως άνω 
υπηρεσιών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λάρισα, 12 Οκτωβρίου 2005 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

- ♦ - 

Αριθμ. 7398 (5) 

Τροποποίηση Ιδρυτικής πράξης Σχολικής Επιτροπής 
1ου Δημ. Σχολείου Σημάντρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1894/1990 «Περί Σχολικής περι¬ 
ουσίας και Λειτουργίας Σχολείων». 

2. Τις διατάξεις του π.δ. 410/1995. 

3. Την υπ’ αριθμ. 255/2006 απόφαση του Δ.Σ. Μουδανι- 
ών για την τροποποίηση της Ιδρυτικής πράξης της Σχο¬ 
λικής επιτροπής του 1ου Δημ. Σχολείου Σημάντρων. 

4. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας εισηγη¬ 
τών και μεταβίβαση εξουσιοδότησης υπογραφής, «Με 
εντολή Γ εν. Γ ραμματέα αποφάσεων, εγγράφων και άλ¬ 
λων πράξεων στο Γ ενικό Διευθυντή στους Προϊσταμέ¬ 
νους Δ/νσεων, Τ μημάτων και Γ ραφείων, των υπηρεσιών 
της Περιφέρειας», αποφασίζουμε: 

Τροποποιείται η υπ’ αριθμ. 12843/22.2.2000 απόφα¬ 
σή μας με την οποία έγινε η σύσταση της σχολικής 
επιτροπής του Δημ. Σχολείου και του Νηπιαγωγείου 
Σημάντρων ως εξής: 

1. Τροποποιείται η παράγραφος που αφορά την επω¬ 
νυμία του Νομικού Προσώπου ως εξής: 

Η επωνυμία του ίδιου Νομικού Προσώπου του Δή¬ 
μου Μουδανιών «Ενιαία Σχολική Επιτροπή Δημοτικού 
Σχολείου - 1ου Νηπιαγωγείου 2ου Νηπιαγωγείου Σημά¬ 
ντρων» τροποποιείται σε «Σχολική επιτροπή Δημοτικού 
Σχολείου Σημάντρων». 

2. Το Νομικό Πρόσωπο διοικείται από δμελές διοικη¬ 
τικό συμβούλιο, αποτελούμενο από: 

Τον εκάστοτε Δήμαρχο ή άλλο μέλος αιρετό ή μη που 
ορίζεται απ’ αυτόν ως Πρόεδρο. 

Δύο (2) Δημοτικούς Συμβούλους που ορίζονται από το 
Δημοτικό Συμβούλιο, με τους αναπληρωτές τους. 

Το Διευθυντή του Δημοτικού Σχολείου Σημάντρων. 

Εκπρόσωπο του Συλλόγου Γονέων και Κηδεμόνων των 
μαθητών του Δημοτικού Σχολείου Σημάντρων. 

3. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λπ. 

- Η εκτέλεση μικρών έργων για επισκευή και συντή¬ 
ρηση των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

- Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικότερα η 
λήψη όλων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Η θητεία του πρώτου Δ.Σ. του Νομικού Προσώπου 
λήγει με τη λήψη της δημοτικής περιόδου. 

Η θητεία των μελών του Δ.Σ ακολουθεί την δημοτική 
περίοδο. 

Το Δ.Σ εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

- Ετήσια επιχορήγηση του Δήμου. 

- Ετήσια επιχορήγηση του κράτους. 

- Κάθε είδους εισφορές, δωρεές, κληρονομιές κλη¬ 
ροδοσίες. 

- Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

- Πρόσοδοι από την περιουσία του. 

6. Περιουσία: Το διδακτήριο του Δημοτικού Σχολείου 
Σημάντρων. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο της Σχολι¬ 
κής Επιτροπής και, όταν αυτός απουσιάζει ή κωλύεται 
από τον Αντιπρόεδρο. 

Με την απόφαση αυτή δεν προκαλείται δαπάνη εις 
βάρος του προϋπολογισμού του Δήμου Μουδανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 21 Ιουλίου 2006 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθμ. 4582 (6) 

Έγκριση προγράμματος κυνηγίου της Ιδιωτικής Ελεγ¬ 
χόμενης Κυνηγετικής Περιοχής, στην περιοχή Ασκύ- 
φου Σφακίων Ν. Χανίων για το κυνηγετικό έτος 2006- 
2007. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Την υπ’ αριθμ. 96670/4720/8.8.2006 απόφαση των 
Υπουργών Οικονομίας και Αγροτ. Ανάπτυξης για τον 
«Καθορισμό τελών έκδοσης αδειών κυνηγίου για το κυ¬ 
νηγετικό έτος 2006-2007». 

2. Τις διατάξεις του άρθρου 3 παρ. 3 και άρθρο 6 παρ. 
3 του π.δ. 453/1977 «Περί των Ελεγχόμενων Κυνηγετι¬ 
κών Περιοχών (ΕΚΠ) και των όρων και προϋποθέσεων 
ασκήσεως Θήρας σε αυτές». 

3. Τις διατάξεις των άρθρων 253 και 254 του ν.δ. 86/1969 
«Περί Δασικού Κώδικα», όπως έχουν αντικατασταθεί και 
συμπληρωθεί με τα άρθρα 3 και 4 του ν. 177/1975. 

4. Την υπ’ αριθμ. 934/27.2.2001 απόφαση Γ ενικού Γ ραμ¬ 
ματέα Περιφέρειας Κρήτης που δημοσιεύτηκε στο Φ.Ε.Κ. 
499/τ. Β730.4.2001 «Χαρακτηρισμός και ίδρυση ιδιωτικής 
ελεγχόμενης κυνηγετικής περιοχής στα Ασκύφου Σφα¬ 
κίων Ν. Χανίων». 

5. Το από 10.8.2006 πρόγραμμα κυνηγίου, που συντά¬ 
χθηκε από την «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ ΑΕ», και 
συμπληρώθηκε από την Υπηρεσία μας. 

6. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (Φ.Ε.Κ. 107/ 
τ. Α730.5.1997). 

7. Την υπ’ αριθμ. 5972/3.8.1998 απόφαση του Γενικού 
Γραμματέα Περιφέρειας Κρήτης «Ορισμός εισηγητών 
και μεταβίβαση εξουσίας υπογραφής με Ε.Γ.Γ.Π. Κρή¬ 


της αποφάσεων, εγγράφων και άλλων πράξεων στους 
προϊσταμένους και υπαλλήλους των Υπηρεσιών της 
Περιφέρειας», αποφασίζουμε: 

Εγκρίνουμε το πρόγραμμα κυνηγίου της Ιδιωτικής 
Ελεγχόμενης Κυνηγετικής Περιοχής «ΑΣΚΥΦΟΥ ΑΓΡΟ- 
ΤΟΤΟΥΡΙΣΤΙΚΗ ΑΕ», για την κυνηγετική περίοδο 2006 
- 2007 όπως παρακάτω: 

ΠΡΟΓΡΑΜΜΑ ΚΥΝΗΓΙΟΥ 
ΤΗΣ ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ Α.Ε. 

ΓΙΑ ΤΗΝ ΠΕΡΙΟΔΟ 2006 - 2007 

Αρθρο 1 

Δυνατότητα κυνηγιού στην «ΑΣΚΥΦΟΥ Α.Ε.» έχει κάθε 
Έλληνας ή αλλοδαπός κυνηγός με τις παρακάτω προ¬ 
ϋποθέσεις: 

1.1 Να είναι εφοδιασμένοι με ειδική άδεια κυνηγίου που 
να ισχύει και για τον Νομό Χανίων. 

1.2 Να εξασφαλίσει την ειδική άδεια κυνηγιού που 
εκδίδει η «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ Α.Ε.». 

Άρθρο 2 

Διαδικασία: 

2.1. Ο ενδιαφερόμενος κυνηγός απευθύνεται στην Ασκύ¬ 
φου Α.Ε. στην διεύθυνση: Ασκύφου Δήμου Σφακίων (τηλ. 
2825-95455), και γνωστοποιεί στον επόπτη λειτουργίας 
την επιθυμία του να κυνηγήσει. Παράλληλα κάνει γνωστό 
στον επόπτη το ονοματεπώνυμο, την δ/νση κατοικίας 
του, το τηλέφωνο, το επάγγελμα του, θηράματα για τα 
οποία ενδιαφέρεται και ημερομηνία κυνηγίου. 

2.2. Η Ασκύφου Α.Ε. με βάση το βιβλίο προτεραιότητας, 
καθορίζει τις πιθανές ημερομηνίες κυνηγίου και εκδίδει 
την ειδική άδεις κυνηγίου, ενημερώνοντας σχετικά τον 
ενδιαφερόμενο. 

2.3. Τουλάχιστον 24 ώρες, πριν από την καθορισμένη 
ημέρα κυνηγίου ο κυνηγός θα πρέπει να επικοινωνήσει 
με την γραμματεία της Ασκύφου Α.Ε., για να επιβεβαι¬ 
ώσει την διάθεσή του να κυνηγήσει. 

2.4. Την ημέρα του κυνηγιού, ο κυνηγός παρουσιάζεται 
στο εστιατόριο καφέ του ΛΕΥΚΟΡΙΤΗ πρωινή ώρα, πα- 
ραδίδει την κανονική άδεια και παραλαμβάνει από τον 
επόπτη της «ΑΣΚΥΦΟΥ Α.Ε.» την ειδική άδεια. 

2.5. Ακολουθεί ο έλεγχος της ασφάλειας του οπλι¬ 
σμού και καταλληλότητας των φυσιγγίων για αποφυγή 
ατυχημάτων. 

Στον κυνηγό γνωστοποιούνται βασικοί κανόνες κυνη¬ 
γίου που θα πρέπει να εφαρμοστούν χωρίς απόκλιση 
και παραδίδεται το πρόγραμμα του κυνηγιού συνοδευό- 
μενο από έντυπο με τα όρια της Ε.Κ.Π., καθώς και άλλα 
έντυπα με χρήσιμες πληροφορίες συνοδευόμενα με τα 
όρια της Ε.Κ.Π. 

2.6. Μετά την παραπάνω διαδικασία ακολουθεί η ορ¬ 
γάνωση, ο σχεδιασμός και το κυνήγι στην Ασκύφου 
ΑΕ, σύμφωνα με τους ειδικούς κανόνες του επόμενου 
άρθρου. 

2.7. Μετά την λήξη του κυνηγιού, ο κυνηγός επιστρέφει 
στο χώρο υποδοχής του Λευκορίτη όπου ακολουθεί η 
λογιστική τακτοποίησή του. 

Άρθρο 3 

Κανόνες κυνηγίου. 

Με την παραλαβή της ειδικής άδειας κυνηγίου, ο κυ¬ 
νηγός ακολουθεί πιστά και αδιαμαρτύρητα τις οδηγίες 

του επόπτη και εφαρμόζει οπωσδήποτε τους παρακάτω 
κανόνες. 

3.1. Εισέρχεται στο χώρο κυνηγιού της Ασκύφου Α.Ε. με 
την συνοδεία εντεταλμένου οργάνου της Ασκύφου Α.Ε. 
και χωρίς συνοδό επισκέπτη για λόγους ασφαλείας. 

3.2. Ο σκύλος ή οι σκύλοι που χρησιμοποιούνται πρέπει 
να υπακούουν πιστά στις εντολές του ιδιοκτήτη τους. 

3.3. Κινείται μόνο μέσα στον τομέα που αναγράφει η 
ειδική άδεια του και στην κατεύθυνση που κρίνει σωστή 
ο επόπτης, ώστε να εξασφαλίζεται α) η ασφάλεια από 
κυνηγετικά ατυχήματα, β) η μεγαλύτερη επιτυχία και 
γ) η μικρότερη διασπορά των θηραμάτων. 

3.4. Ο κυνηγός δεν πυροβολεί χαμηλά και ποτέ όταν 
το θήραμα ευρίσκεται μακρύτερα από το δραστικό βε¬ 
ληνεκές του όπλου του και με την κάνη του στραμμένη 
στον επαρχιακό δρόμο. 

3.5. Μόλις συμπληρώσει τον αριθμό θηραμάτων που 
έχει δηλώσει ειδοποιεί τον επόπτη, ο οποίος αποφασίζει 
στην συνέχεια αν πρέπει να αποσυρθεί ή όχι. 

3.6. Για λόγους ασφαλείας των κυνηγών και βελτίωση 
της λειτουργικότητας της κυνηγετικής περιοχής έχει 
διαχωριστεί σε δυο τομείς με σαφή οριοθέτηση και με 
βάση την τοπογραφική διαμόρφωση της περιοχής. 

3.7. Ο συνολικός αριθμός των κυνηγών που θα κυνη¬ 
γούν ταυτόχρονα στην Ασκύφου Α.Ε. δεν θα υπερβαίνει 
τους δέκα (10), ενώ η κατανομή τους κατά ομάδες και 
τομείς θα γίνεται με απόλυτη πρωτοβουλία του επό¬ 
πτη. 

3.8. Επιτρέπεται στον κυνηγό να φέρει τα δικά του 
κυνηγετικά τουφέκια για γέμισμα μέχρι τρία (3) φυ¬ 
σίγγια. 

Επίσης μπορεί να χρησιμοποιεί τα δικά του σκυλιά, 
μέχρι δυο (2), εφ’ όσον με κτηνιατρικά πιστοποιητικά 
αποδεικνύεται η άριστη υγεία τους. 

3.9. Από την Ασκύφου Α.Ε. διατίθενται σκυλιά φέρμας 
άριστα εκπαιδευμένα καθώς και κυνηγετικά τουφέκια, 
δωρεάν. 

3.10. Ο συνολικός αριθμός θηραμάτων που θα θηρευτεί 
κατά την κυνηγετική περίοδο 2005 - 2006 καθορίζεται 
ενδεικτικά ως εξής: 

Φασιανοί: 3.000 

Πέρδικες: 1.800 

Ορτύκια: 1.000 

Οι παραπάνω αριθμοί μπορούν να διαφοροποιηθούν 
με απόφαση του Δ/ντή Δασών ύστερα από αίτηση του 
ενδιαφερομένου. 

3.11. Τα θηράματα των οποίων επιτρέπεται το κυνήγι 
στην Ασκύφου Α.Ε. είναι μόνο τα είδη που εκτρέφονται 
στο εκτροφείο της εταιρίας με τα οποία εμπλουτίζεται 
η περιοχή. 

Κανένα άλλο είδος θηράματος δεν θα μεταφέρεται 
ή εξαπολύεται στην κυνηγετική περιοχή. 

3.12. Οι τιμές των θηρευομένων θηραμάτων για την 
κυνηγετική περίοδο 2005-2006 καθορίζονται ως εξής: 

Φασιανός: 16 €. 

Πέρδικα: 15 €. 

Ορτύκια: 10 €. 

Στις τιμές αυτές συμπεριλαμβάνεται ο Φ.Π.Α. 9%. 

3.13. Ο επιτρεπόμενος αριθμός προς Θήρα για κάθε 
θήραμα είναι μέχρι 40 φασιανοί, 40 πέρδικες και 50 
ορτύκια ανά κυνηγό και έξοδο. 

3.14. Μετά το τέλος του κυνηγιού ο εξουσιοδοτημένος 
υπάλληλος της Ασκύφου Α.Ε. εκδίδει διπλότυπη από¬ 


δειξη για τον αριθμό και την αξία των φονευθέντων 
θηραμάτων. 

Αντίγραφο της παραπάνω απόδειξης παραδίδεται 
στον κυνηγό και αποτελεί νόμιμο δικαιολογητικό δια¬ 
κίνησης και κατοχής των θηραμάτων. 

3.15 Όλοι οι κυνηγοί κατά την άσκηση της Θήρας στην 
Ελεγχόμενη Κυνηγετική Περιοχή είναι ασφαλισμένοι με 
το υπ’ αριθμ. 44421 συμβόλαιο της ΔιεθνούςΈνωσης Α.Ε. 
σε περίπτωση ατυχήματος. 

3.16 Η κυνηγετική περίοδος για την Ασκύφου Α.Ε. αρ¬ 
χίζει από 20.8.2005 έως 28.2.2006. Σε περίπτωση ανομ¬ 
βρίας και παρατεταμένης ξηρασίας είναι πιθανόν η 
έναρξη κυνηγίου να αναβληθεί για όσες ημέρες κριθεί 
απαραίτητο. 

3.17. Σε περίπτωση χιονόπτωσης και για όσες ημέρες 
η κυνηγετική περιοχή είναι χιονοσκεπής δεν θα ασκείται 
κυνήγι. Κυνήγι επίσης δεν θα ασκείται σε περίπτωση 
που δεν υπάρχει καλή ορατότητα λόγω ομίχλης. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 30 Αυγούστου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 12625 (7) 

Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ. 
Περιφέρειας Πελοποννήσου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το π.δ. 51/1987 (ΦΕΚ 26/τ. Α76.3.1987) «Καθορισμός Πε¬ 
ριφερειών της Χώρας για το σχεδίασμά,προγραμματισμό 
και συντονισμό της Περιφερειακής Ανάπτυξης». 

2. Το ν. 1622/1986 (ΦΕΚ 92/τ. Α714.7.1986) «Τοπική Αυ¬ 
τοδιοίκηση, Περιφερειακή Ανάπτυξη και Δημοκρατικός 
Προγραμματισμός». 

3. Το ν. 1832/1989 (ΦΕΚ 54/τ. Α717.2.1989) «Τροποποίηση 
και συμπλήρωση της νομοθεσίας για την Τοπική Αυτο¬ 
διοίκηση, την αποκέντρωση και άλλες διατάξεις». 

4. Το ν. 2218/1994 (ΦΕΚ 90/τ. Α713.6.1994) «Ίδρυση Νο¬ 
μαρχιακής Αυτοδιοίκησης τροποποίηση διατάξεων για 
την Πρωτοβάθμια Αυτοδιοίκηση και Περιφέρεια όπως 
τροποποιήθηκε και συμπληρώθηκε μεταγενέστερα». 

5. Το ν. 2503/1997 (ΦΕΚ 107/τ. Α730.5.1997) «Διοίκηση, 
οργάνωση στελέχωση της Περιφέρειας ρύθμιση θεμά¬ 
των για την Τοπική Αυτοδιοίκηση και άλλες διατάξεις 
όπως τροποποιήθηκε και συμπληρώθηκε μεταγενέ¬ 
στερα». 

6. Την υπ’ αριθμ. ΔΙΑΔΠ/Γ2γ/οικ/1692/27.6.2006 (ΦΕΚ 
769/τ. Β727.6.2006) απόφαση Υπουργού Υπουργείου 
Εσωτερικών, Δημόσιας Διοίκησης και Αποκέντρωσης 
«Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ. 
και ειδικώτερα το άρθρο 1 παρ. 3 εδ. γ με το οποίο 
εξουσιοδοτούνται οι Γ ενικοί Γ ραμματείς Περιφερειών 
για καθιέρωση του ωραρίου. 

7. Την υπ’ αριθμ. ΔΙΑΔΠ/Γ2γ/14552/28.6.2006 ερμη¬ 
νευτική εγκύκλιο Υπουργείου Εσωτερικών, Δημόσιας 

Διοίκησης και Αποκέντρωσης σχετικά με την με την 
καθιέρωση νέου ωραρίου εργασίας. 

8. Το υπ’ αριθμ. 10758/5.7.2006 έγγραφό μας σε όλες τις 
υπηρεσίες Περιφέρειας Πελοπόννησου για προτάσεις 
επί του νέου ωραρίου εργασίας. 

9. Τις προτάσεις των φορέων . 

10. Το γεγονός ότι από την έκδοση της παρούσας από¬ 
φασής μας δεν προκαλείται επιβάρυνση του κρατικού 
προϋπολογισμού, αποφασίζουμε: 

1. Καθορίζουμε το ωράριο εργασίας σε όλες τις δη¬ 
μόσιες υπηρεσίες και τα Ν.Π.Δ.Δ., καθ’ όλη τη διάρκεια 
του έτους, στο σύνολο της Περιφέρειας Πελοπόννησου 
και κατ’ επιλογή των υπαλλήλων, ως εξής: 


(α) 

Ώρα προσέλευσης: 

07.30 


Ώρα αποχώρησης: 

15,00 

(β) 

Ώρα προσέλευσης: 

09.00 


Ώρα αποχώρησης: 

16.30 


Η παρουσία των υπαλλήλων στο χώρο εργασίας είναι 
υποχρεωτική κατά το χρονικό διάστημα από 09.00 έως 
15.00, ανεξαρτήτως του ωραρίου που έχουν επιλέξει. 

Η επιλογή του ωραρίου γίνεται με δήλωση των υπαλ¬ 
λήλων στη Διεύθυνση Διοικητικού της οικείας υπηρε¬ 
σίας, η οποία υποβάλλεται το πρώτο δεκαπενθήμερο 
του μηνός Ιουνίου κάθε έτους. Η δήλωση αυτή είναι 
δεσμευτική και ανέκκλητη και ισχύει μέχρι 30 Ιουνίου 
του επόμενου έτους. 

Η εφαρμογή του ωραρίου αυτού αρχίζει από την 1η 
Σεπτεμβρίου 2006. 

2. Από το ανωτέρω ωράριο εξαιρούνται: 

(α) Τα νοσηλευτικά ιδρύματα του ΕΣΥ, τα εξωτερικά 
ιατρεία τους, τα Κέντρα Υγείας του ΕΣΥ, τα Ειδικά Κέ¬ 
ντρα Υγείας, τα Περιφερειακά Ιατρεία, τα Ειδικά Περιφε¬ 
ρειακά Ιατρεία, τα Πολυδύναμα Ιατρεία, τα νοσοκομεία, 
Κέντρα Υγείας και Υπηρεσίας των Οργανισμών Κοινω¬ 
νικής Ασφάλισης καθώς και οι λοιποί φορείς παροχής 
υπηρεσιών υγείας που συνδέονται με το ΕΣΥ. 

(β) Τα Ιδρύματα της Ανώτατης Εκπαίδευσης, τα σχο¬ 
λεία των λοιπών βαθμιδών της δημόσιας εκπαίδευσης 
και οι Βιβλιοθήκες. 

(γ) Τα Κέντρα Εξυπηρέτησης Πολικών (ΚΕΠ) των Νο¬ 
μαρχιακών Αυτοδιοικήσεων, των Δήμων και Κοινοτήτων 
για τα οποία ισχύει η υπ’ αριθμ. ΔΙΑΔΠ/Γ2γ/οικ24842/2005 
(ΦΕΚ 1744/Β') απόφαση. 

(δ) Η ΔΕΣΕ Τρίπολης και τα κλιμάκιά της σε Καλαμάτα, 
Σπάρτη, Κόρινθο λόγω της ιδιομορφίας του τεχνικού 
προσωπικού. 

3. Για τις υπηρεσίες που εφαρμόζουν πενθήμερη εβδο¬ 
μαδιαία εργασία οι ώρες εργασίας κάθε ημέρα ανέρχο¬ 
νται σε Τ\ι και, συνολικά, σε 3772 την εβδομάδα. Γ ια τις 
υπηρεσίες και το προσωπικό που εξαιρούνται από την 
εφαρμογή της πενθήμερης εβδομαδιαίας εργασίας, οι 
ώρες εργασίας κάθε ημέρας ορίζονται σε 67» και, συ¬ 
νολικά σε 377 2 την εβδομάδα. Ειδικά ωράρια εργασίας 
εξακολουθούν να ισχύουν. 

4. Το ωράριο εργασίας των υπαλλήλων Κλάδων ΠΕ 
Πληροφορικής, ΤΕ Πληροφορικής και ΔΕ Πληροφορικής 
ή Προσωπικού Η/Υ με ειδικότητα προγραμματιστών Η/Υ 
και Αυτοματισμού Η/Υ, που εργάζονται σε Μηχανογρα¬ 
φικά Κέντρα ή σε Υπηρεσίες Πληροφορικής καθώς και 
των χειριστών και μόνο των Ηλεκτρονικών Υπολογιστών 
και χειριστών των μηχανών προετοιμασίας στοιχείων 
Η/Υ (διατρητικών - επαληθευτικών μηχανών ή μαγνη- 
τικών μέσων εισόδου στοιχείων) οι οποίοι εργάζονται 


σε Δημόσιες Υπηρεσίας και Ν.Π.Δ.Δ. που διαθέτουν 
συστήματα Ηλεκτρονικών Υπολογιστών ή εξοπλισμού 
προετοιμασίας στοιχείων Η/Υ, καθορίζεται σε επτά (7) 
ώρες ημερησίως. 

5. Από την ισχύ της παρούσας απόφασης η είσοδος 
του κοινού στις δημόσιες υπηρεσίες, τα Ν.Π.Δ.Δ. και 
τους Ο.Τ.Α. α' και β' βαθμού για τις οποίες δεν ίσχυε 
περιορισμένο ωράριο εισόδου του κοινού (12.00 -14.30) 
θα γίνεται κάθε εργάσιμη ημέρα από 9.00 - 15.00. Η 
είσοδος του κοινού στις υπηρεσίες που ίσχυε περιορι¬ 
σμένο ωράριο (12.00 - 14.30) θα γίνεται κάθε εργάσιμη 
ημέρα από 12.00 -14.30. Ειδικότερες ρυθμίσεις που κα¬ 
θιερώνουν περισσότερες ώρες εισόδου του κοινού την 
ημέρα εξακολουθούν να ισχύουν. Ειδικά για τις Δημόσιες 
Οικονομικές Υπηρεσίες (Δ.Ο.Υ.) και τις δημόσιες διαχει¬ 
ρίσεις, το πέρας εισόδου του κοινού ορίζεται στις 14.00, 
χωρίς να θίγεται η καθορισμένη ώρα έναρξης εισόδου 
του κοινού. Η είσοδος του κοινού στα γραφεία πρωτο¬ 
κόλλου και στα Γ ραφεία Υποδοχής Πολιτών επιτρέπεται 
από 07.30 - 15.00. 

6. Οι αποφάσεις, οι οποίες έχουν εκδοθεί κατ’ εξου¬ 
σιοδότηση της παραγράφου 6 του άρθρου 1 του 
ν. 1157/1981 (ΦΕΚ 126/Α') και είναι σε ισχύ κατά τη δη¬ 
μοσίευση της υπ’ αριθμ. ΔΙΑΔΠ/Γ2γ/οικ. 1692/27.6.2006 
Υπουργού Υπουργείου Εσωτερικών, Δημόσιας Διοίκησης 
και Αποκέντρωσης (ΦΕΚ 769/Β727.6.2006). 

7. Επίσης, οι εξαιρέσεις, οι οποίες προβλέπονται 
από την παράγραφο 5 της υπ’ αριθμ. ΔΙΟΔ./Φ.62/237/ 
6260/23.12.1987 απόφασης «Καθορισμός των ωρών εργα¬ 
σίας των Δημοσίων Υπηρεσιών, Ν.Π.Δ.Δ. κ.λπ.» (ΦΕΚ 451/Β') 
και είναι πέραν των καθοριζομένων στην παράγραφο 2 
του άρθρου 1 της υπ’ αριθμ. ΔΙΑΔΠ/Γ2γ/οικ. 1692/27.6.2006 
Υπουργού Υπουργείου Εσωτερικών, Δημόσιας Διοίκησης 
και Αποκέντρωσης (ΦΕΚ 769/Β727.6.2006) εξακολουθούν 
να ισχύουν μέχρι 31.12.2006. 

8. Μέχρι τη λήξη της προθεσμίας των προηγουμένων 
παραγράφων οι οικείοι φορείς οφείλουν να επανεξετά¬ 
σουν την ανάγκη θέσπισης εξαίρεσης των συγκεκριμένων 
υπηρεσιών τους από τη ρύθμιση της παρ. 1 της παρούσας 
απόφασης, προκειμένου να καθοριστεί, κατά παρέκκλιση, 
ο χρόνος προσέλευσης και αποχώρησης του προσωπι¬ 
κού τους, εφόσον συντρέχουν ειδικές περιπτώσεις και 
επιβάλλεται τούτο από τη φύση του έργου τους. 

9. Στις υπηρεσίες στις οποίες, λόγω ιδιαιτερότη¬ 
τας των συνθηκών λειτουργίας τους ή του είδους και 
της μορφής εργασίας τους, έχει καθοριστεί ωράριο 
σε φυλακές εργασίας (βάρδιες), αυτό εξακολουθεί να 
ισχύει. 

10. Από την εφαρμογή του νέου ωραρίου παύει να 
ισχύει η υπ’ αριθμ. ΔΙΟΔ./Φ.62/237/6260/23.3.1987 απόφαση 
«Καθορισμός των ωρών εργασίας των Δημοσίων Υπηρε¬ 
σιών, Ν.Π.Δ.Δ. κ.λπ.» (ΦΕΚ 451/Β'), όπως τροποποιήθηκε 
μεταγενέστερα, με την επιφύλαξη των διατάξεων του 
άρθρου 2 της υπ’ αριθμ. ΔΙΑΔΠ/Γ2γ/οικ. 1692/27.6.2006 
(ΦΕΚ 769/Β727.6.2006) απόφασης Υπουργού Υπουργείου 
Εσωτερικών, Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 1 Σεπτεμβρίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Χορήγηση άδειας άσκησης επαγγέλματος Κοινωνικού 
Λειτουργού στην ΓΚΟΥΓΚΟΥΣΗ ΑΓΓΕΛΙΝΑ του Νι¬ 
κολάου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5117/8.9.2006 απόφαση του Νομάρχη 
Αθηνών χορηγείται στην ΓΚΟΥΓΚΟΥΣΗ ΑΓΓΕΛΙΝΑ του 
Νικολάου άδεια άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμ. Υ 4634 (9) 

Χορήγηση άδειας άσκησης Επαγγέλματος Φυσικών Νο¬ 
σοκομείων εκτός της περιοχής των Ιοντιζουσών Ακτι¬ 
νοβολιών στον ΠΑΠΑΖΑΦΕΙΡΟΠΟΥΛΟ ΔΗΜΗΤΡΙΟ του 
Κωνσταντίνου. 

Ο ΑΝΤΙΝΟΜΑΡΧΗΣ ΠΕΙΡΑΙΩΣ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α'/1974) «Περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2 στ2073/83 (ΦΕΚ 280/Β71983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β71991) 
κοινή υπουργική απόφαση «Εγκριση Κανονισμών Ακτι¬ 
νοπροστασίας». 

4. Τον ν. 2218/1994 Ίδρυση Νομ/κής Αυτοδιοίκησης 
(Φ.Ε.Κ. 90/13.6.1994 τ. Α'). 

5. Τον ν. 2240/16.9.1994 (Φ.Ε.Κ. 153 τ. Α') «Συμπλήρωση 
διατάξεων για την Νομ/κή Αυτοδιοίκηση». 

6. Τον οργανισμό εσωτερικής λειτουργίας της Νομαρ¬ 
χίας Πειραιά (Φ.Ε.Κ. 395/1995 τ. Β'), όπως τροποποιήθηκε 
και συμπληρώθηκε με τις υπ’ αριθμ. 59976/2003 (ΦΕΚ 
1778/Β71-12.2003) και 68435/2003 (ΦΕΚ 25/Β714.1.2004) 
αποφάσεις του Γενικού Γραμματέα Περιφέρειας Ατ¬ 
τικής. 

7. Τις διατάξεις του ν. 2647/1998 (ΦΕΚ 237/Α'/1998) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

8. Την υπ’ αριθμ. Α5/6122/15.12.1998 εγκύκλιο του Υπουρ¬ 
γείου Υγείας και Πρόνοιας «Μεταβίβαση αρμοδιοτήτων 
στις Περιφέρειες και την Αυτοδιοίκηση». 

9. Την από 10.3.2006 αίτηση του Φυσικού ΠΑΠΑΖΑΦΕΙ- 
ΡΟΠΟΥΛΟΥ ΔΗΜΗΤΡΙΟΥ. 

10. Τη γνωμοδότηση της αρμόδιας Επιτροπής Χορή¬ 
γησης άδειας άσκησης επαγγέλματος Φυσικού Νοσ/ 
μείων- Ακτινοφυσικού Ιατρικής (Συνεδρίαση 24η στις 
26.6.2006), αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής εκτός της περιοχής 
Ιοντιζουσών Ακτινοβολιών στον ΠΑΠΑΖΑΦΕΙΡΟΠΟΥΛΟ 
ΔΗΜΗΤΡΙΟ του Κωνσταντίνου για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Ιουλίου 2006 

Ο Αντινομάρχης 
ΒΑΣΙΛΗΣ ΒΑΛΣΑΜΑΚΗΣ 


Αριθμ. Υ8018 (10) 

Χορήγηση άδειας άσκησης Επαγγέλματος Φυσικών Νο¬ 
σοκομείων εκτός της περιοχής των Ιοντιζουσών Ακτι¬ 
νοβολιών στον ΚΑΝΤΕΜΙΡΗ ΙΩΑΝΝΗ του Κωνστα¬ 
ντίνου. 

Ο ΑΝΤΙΝΟΜΑΡΧΗΣ ΠΕΙΡΑΙΩΣ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α'/1974) «Περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2 στ2073/83 (ΦΕΚ 280/Β'/1983) 
υπουργική απόφαση «Καθορισμός προσόντων για την 
επαγγελματική απασχόληση των Φυσικών Νοσοκο¬ 
μείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β'/1991) 
κοινή υπουργική απόφαση «Εγκριση Κανονισμών Ακτι¬ 
νοπροστασίας». 

4. Τον ν. 2218/1994 Ίδρυση Νομ/κής Αυτοδιοίκησης 
«Φ.Ε.Κ. 90/13.6.1994 τ. Α'». 

5. Το ν. 2240/16.9.1994 (Φ.Ε.Κ. 153 τ. Α') «Συμπλήρωση 
διατάξεων για τη Νομ/κή Αυτοδιοίκηση». 

6. Τ ον οργανισμό εσωτερικής λειτουργίας της Νομαρ¬ 
χίας Πειραιά (Φ.Ε.Κ. 395/1995 τ. Β'), όπως τροποποιήθηκε 
και συμπληρώθηκε με τις υπ’ αριθμ. 59976/2003 (ΦΕΚ 
1778/Β'/1.12.2003) και 68435/2003 (ΦΕΚ 25/Β'/14.1.2004) 
αποφάσεις του Γενικού Γραμματέα Περιφέρειας Ατ¬ 
τικής. 

7. Τις διατάξεις του ν. 2647/1998 (ΦΕΚ 237/Α'/1998) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

8. Την υπ’ αριθμ. Α5/6122/15.12.1998 εγκύκλιο του Υπουρ¬ 
γείου Υγείας και Πρόνοιας «Μεταβίβαση αρμοδιοτήτων 
στις Περιφέρειες και την Αυτοδιοίκηση». 

9. Την από 12.5.2006 αίτηση του Φυσικού ΚΑΝΤΕΜΙΡΗ 
ΙΩΑΝΝΗ. 

10. Τη γνωμοδότηση της αρμόδιας Επιτροπής Χορή¬ 
γησης άδειας άσκησης επαγγέλματος Φυσικού Νοσ/ 
μείων- Ακτινοφυσικού Ιατρικής (Συνεδρίαση 24η στις 
26.6.2006), αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής εκτός της περιοχής 
Ιοντιζουσών Ακτινοβολιών στον ΚΑΝΤΕΜΙΡΗ ΙΩΑΝΝΗ του 
Κωνσταντίνου για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Ιουλίου 2006 

Ο Αντινομάρχης 
ΒΑΣΙΛΗΣ ΒΑΛΣΑΜΑΚΗΣ 

-♦- 

( 11 ) 

Χορήγηση άδειας κυκλοφορίας φαρμακευτικού σκευά¬ 
σματος ΟΙΤΑΙΟΡΒΑΜ/ ΒΑΝΒΑΧΥ, επικαλυμμένα με 
λεπτό υμένιο δισκία 10, 20 & 40 πιρ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 55568/7.9.2006, 55738/7.9.2006 απο¬ 
φάσεις του ΕΟΦ χορηγείται, βάσει των διατάξεων του 
άρθρου 3 της παραγράφου 1 της υπ’ αριθμ. Α6/9392/91 
κοινής υπουργικής απόφασης, άδεια κυκλοφορίας στο 
φαρμακευτικό σκεύασμα ΟΙΤΑΕΟΡΒΑΜ/ ΒΑΝΒΑΧΥ. 

Δραστική ουσία: ΟΙΤΑΙΟΡΒΑΜ. 

Μορφή: Επικαλυμμένο με λεπτό υμένιο δισκίο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δικαιούχους σήματος: ΒΑΝΒΑΧΥ (ϋ.Κ.) ΕΙΜΙΤΕΩ, υκ. 
Υπεύθυνος κυκλοφορίας: ΒΑΝΒΑΧΥ (υ.Κ.) ΕΙΜΙΤΕΩ, ϋΚ. 

Η Διευθύντρια Δ.Υ.Ε.Π. 

Δρ. Α. ΚΟΥΤΣΟΥΚΗ 

- ♦ - 

( 12 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΗΙΩΒΑδΕΟ, Καψάκιο σκληρό ΙΟΟιπρ/ 
οαρ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 55567/7.9.2006 απόφαση του ΕΟΦ 
χορηγείται, βάσει των διατάξεων του άρθρου 3 της 
παραγράφου 1 της υπ’ αριθμ. Α6/9392/91 κοινής υπουρ¬ 
γικής απόφασης, άδεια κυκλοφορίας στο φαρμακευτικό 
ιδιοσκεύασμα ΗΙΩΒΑδΕΟ. 

Δραστική ουσία: ΒΑΟΕΟΑΩΟΤΒΙΕ. 

Μορφή: καψάκιο σκληρό. 

Δικαιούχους σήματος: ΡΕΒΒΕΒ ΙΝΤΕΒΝΑΤΙΟΝΑΕ δ.Α 
δΡΑΙΝ. 

Υπεύθυνος κυκλοφορίας: ΡΕΒΒΕΒ ΘΑΕΕΝΙΟΑ ΑΕ. 

Η Διευθύντρια Δ.Υ.Ε.Π. 

Δρ. Α. ΚΟΥΤΣΟΥΚΗ 

- ♦ - 

(13) 

Χορήγηση άδειας κυκλοφορίας φαρμακευτικού ιδιοσκευ¬ 
άσματος δΟίϋΡΒΙΟΚ, διάλυμα για έλεγχο με νύξη του 
δέρματος ΡοείΙίνο οοιίΙιόΙ ΙΟπιρ/ηηΙ & ΝβραΙίνο οοπΙγοΙ 

.ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 55289/6.9.2006 απόφαση του ΕΟΦ 
χορηγείται, βάσει των διατάξεων του άρθρου 3 της 
παραγράφου 1 της υπ’ αριθμ. Α6/9392/91 κοινής υπουρ¬ 
γικής απόφασης, άδεια κυκλοφορίας στο φαρμακευτικό 
ιδιοσκεύασμα δΟίϋΡΒΙΟΚ. 

Δραστική ουσία: Ροείίίνθ οοπΙιόΙ: ΗΙδΤΑΜΙΝΕ ϋΙΗΥϋΒΟ- 
ΟΗΕΟΒΟΕ Νθραίίνβ οοιίΙιόΙ: (δεν περιέχει δραστική). 
Μορφή: ΕΝΔΟΔΕΡΜΙΚΗ ΧΡΗΣΗ. 

Δικαιούχους σήματος: ΑΕΚ-ΑΒΕΕΕΟ Α/δ ΔΑΝΙΑ. 
Υπεύθυνος κυκλοφορίας: ΑΕΚ-ΑΒΕΕΕΟ Α/δ ΔΑΝΙΑ. 

Η Διευθύντρια Δ.Υ.Ε.Π. 

Δρ. Α. ΚΟΥΤΣΟΥΚΗ 

- ♦ - 

(14) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΕΕΕΕΙΕΕΕΙΙΩ, οφθαλμικές σταγόνες, 
διάλυμα (μιας δόσης) 5 πιρ/πιΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την υπ’ αριθμ. 54901/5.9.2006 απόφαση του ΕΟΦ 


χορηγείται, βάσει των διατάξεων του άρθρου 3 της 
παραγράφου 1 της υπ’ αριθμ. Α6/9392/91 κοινής υπουρ¬ 
γικής απόφασης, άδεια κυκλοφορίας στο φαρμακευτικό 
ιδιοσκεύασμα ΟΕΕΕΕΙΡΕΕΙΙΩ. 

Δραστική ουσία: ΟΑΒΜΕΕΕΟδΕ δΟϋΙΕΙΜ. 

Μορφή: Οφθαλμικές σταγόνες, διάλυμα (μιας δό¬ 
σης). 

Δικαιούχους σήματος: ΑΕΕΕΒΘΑΝ ΙΝΟ-υδΑ. 

Υπεύθυνος κυκλοφορίας: ΑΕΕΕΒΘΑΝ ΡΗΑΒΜΑΟΕΕΙΤΙ- 
ΟΑΙ_δ ΙΒΕΕΑΝΩ, ΙΒΕΕΑΝΩ. 

Η Διευθύντρια Δ.Υ.Ε.Π. 

Δρ. Α. ΚΟΥΤΣΟΥΚΗ 

-♦- 

(15) 

Χορήγηση άδειας κυκλοφορίας φαρμακευτικού 
ιδιοσκευάσματος ΕΝ/ΙΤΒΑΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 55573, 55574/7.9.2006 αποφάσεις του 
ΕΟΦ χορηγείται, βάσει των διατάξεων του άρθρου 3 της 
παραγράφου 1 της υπ’ αριθμ. Α6/9392/91 κοινής υπουρ¬ 
γικής απόφασης, άδεια κυκλοφορίας στο φαρμακευτικό 
ιδιοσκεύασμα ΕνίΤΒΑΤ. 

Δραστική ουσία: ΒΙδΡΕΒΙΩΟΝΕ. 

Μορφές/Περιεκτικότητα: - Πόσιμο διάλυμα Ιπιρ/Ι ΜΕ 
- Πόσιμο διάλυμα σε συσκευασία μιας δόσης 3πιρ/3ΜΕ 
νΐΑΕ (Ιπιρ/ΙΜΕ). 

Δικαιούχος προϊόντος: ΕΙΝΙ-ΡΗΑΒΜΑ ΚΛΕΩΝ ΤΣΕΤΗΣ 
ΦΑΡΜΑΚΕΥΤΙΚΑ ΕΡΓΑΣΤΗΡΙΑ ΑΒΕΕ. 

Υπεύθυνος κυκλοφορίας: ΕΙΝΙ-ΡΗΑΒΜΑ ΚΛΕΩΝ ΤΣΕ¬ 
ΤΗΣ ΦΑΡΜΑΚΕΥΤΙΚΑ ΕΡΓΑΣΤΗΡΙΑ ΑΒΕΕ. 

Η Διευθύντρια ΔΥΕΠ 

Δρ. Α. ΚΟΥΤΣΟΥΚΗ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(16) 

Στην υπ’ αριθμ. 65507/Β1 απόφαση του Υφυπουργού 
Εθνικής Παιδείας και Θρησκευμάτων που δημοσιεύθη- 
κε στο ΦΕΚ 1205/1.9.2006 τ. Β' και αφορά Αυτοδίκαιη 
δημιουργία θέσης ΔΕΠ στο Αριστοτέλειο Πανεπιστήμιο 
Θεσσαλονίκης επιφέρεται η πιο κάτω διόρθωση: 

στη σελίδα 16222, στη 2η στήλη και στο 25ο στίχο 
από το τέλος 

από το λανθασμένο «Η ΥΦΥΠΟΥΡΓΟΣ....» 

στο ορθό «Ο ΥΦΥΠΟΥΡΓΟΣ....» 

(Από το Εθνικό Τυπογραφείο) 

